Nr. C 212/8 De Europæiske Fællesskabers Tidende 25. 8. 90 
Forslag til Rådets forordning (EØF) om afskaffelse af kontrol og formaliteter gældende for 
håndbagage og indchecket bagage tilhørende passagerer, der foretager en flyvning inden for 
Fællesskabet, samt for bagage tilhørende passagerer, der foretager en overfart ad søvejen inden 
for Fællesskabet 
KOM(90) 370 endelig udg. — SYN 289 
(Forelagt af Kommissionen den 3. august 1990) 
(90/C 212/09) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det fastsættes i Traktatens artikel 8 A, at det indre 
marked indebærer et område uden indre grænser med fri 
bevægelighed for bl.a. varer; i denne forbindelse indtager 
lufthavne og søhavne en særlig stilling, fordi de både kan 
være ydre grænse og indre grænse; anvendelse af prin­
cippet om fri bevægelighed bør ikke desto mindre føre til 
en afskaffelse af kontrollen med håndbagage og 
indchecket bagage tilhørende passagerer, der foretager 
en flyvning inden for Fællesskabet, samt med bagage 
tilhørende passagerer, der foretager en overfart ad 
søvejen inden for Fællesskabet; 
en flyrejse kan omfatte en række på hinanden følgende 
flyvninger foretaget af et og samme luftfartøj, til dels i 
Fællesskabet og til dels uden for dette; visse flyvninger 
skal behandles under hensyntagen til de praktiske behov 
i forbindelse med organisering af kontrollen og til den 
internationale konkurrence; 
søtransport kan omfatte flere typer rejser; der bør fast­
lægges en definition af begrebet overfart ad søvejen 
inden for Fællesskabet; 
afskaffelsen af kontrol og formaliteter gældende for 
bagage i forbindelse med en flyvning inden for Fælles­
skabet eller med en overfart ad søvejen i Fællesskabet 
udelukker ikke, at sikkerhedskontrollen opretholdes — 
UDSTEDT FØLGENDE FORORDNING: 
Artikel 1 
Uden at foregribe bestemmelserne om sikkerhedskontrol 
i forbindelse med luft- og søfart kan ingen kontrol eller 
anden formalitet kræves: — med hensyn til håndbagage og indchecket bagage 
tilhørende passagerer, der foretager en flyvning inden 
for Fællesskabet, jf. dog bestemmelserne i artikel 3 
og 4 
— med hensyn til bagage tilhørende passagerer, der 
foretager en overfart ad søvejen inden for Fælles­
skabet. 
Artikel 2 
I denne forordning forstås ved: 
1) fællesskabslufthavn enhver lufthavn beliggende i 
Fællesskabets toldområde 
2) flyvning et luftfartøjs passage fra en lufthavn til en 
anden uden mellemlanding 
3) flyvning inden for Fællesskabet enhver flyvning, hvor 
afgangslufthavnen og ankomstlufthavnen er belig­
gende i Fællesskabets toldområde 
4) fællesskabshavn enhver søhavn beliggende i Fælles­
skabets toldområde 
5) overfart ad søvejen et skibs sejlads fra en søhavn til en 
anden uden anløb af mellemhavn 
6) overfart ad søvejen inden for Fællesskabet en overfart 
ad søvejen, hvor afgangshavnen og ankomsthavnen er 
beliggende i Fællesskabets toldområde, og hvor over­
farten varetages af et skib, der sejler i fast rutefart 
mellem to eller flere nærmere angivne fællesskabs­
havne. 
Artikel 3 
Denne forordning finder ikke anvendelse på: 
— håndbagage og indchecket bagage tilhørende passa­
gerer, der rejser med et luftfartøj, som fortsætter en 
flyvning mellem to fællesskabslufthavne, der er påbe­
gyndt i en ikke-fællesskabslufthavn 
— håndbagage og indchecket bagage tilhørende passa­
gerer, der rejser med et luftfartøj, som efter flyv­
ningen mellem to fællesskabslufthavne skal fortsætte 
denne flyvning mellem den anden fællesskabslufthavn 
25. 8. 90 De Europæiske Fællesskabers Tidende Nr. C 212/9 
og en ikke-fællesskabslufthavn, eller har en ikke-
fællesskabslufthavn som endeligt bestemmelsessted 
— bagage tilhørende rejsende, der benytter en forbin­
delse ad søvejen, som varetages af et og samme skib 
og omfatter flere på hinanden følgende søstræk-
ninger, der er påbegyndt eller afsluttes eller omfatter 
anløb af en mellemhavn i et tredjeland 
— bagage tilhørende rejsende, der benytter lystfartøjer, 
dvs. private fartøjer bestemt til lystsejlads, hvor ruten 
fastsættes efter brugernes forgodtbefindende. 
Artikel 4 
1. Hvis indchecket bagage, der ankommer fra en 
ikke-fællesskabslufthavn, omlades i en fællesskabsluft-
havn til et andet fly, der foretager en flyvning inden for 
Fællesskabet, foretages kontrollen med denne ind­
checkede bagage i ankomstlufthavnen for denne flyv­
ning. 
2. Hvis indchecket bagage anbringes om bord i et fly, 
der foretager en flyvning inden for Fællesskabet, med 
henblik på at blive omladet i en anden fællesskabsluft-
havn i et fly med en ikke-fællesskabslufthavn som 
bestemmelsessted, foretages kontrollen med denne 
indcheckede bagage i afgangslufthavnen for flyvningen 
inden for Fællesskabet. 
Artikel 5 
Udvalget for Fællesskabsforsendelse, herefter benævnt 
»udvalget«, der er nedsat ved artikel 42 i Rådets forord­
ning (EØF) nr. ... om fællesskabsforsendelse, er kompe­
tent med hensyn til gennemførelsen af artikel 6 og 7. Artikel 6 
Udvalget kan behandle ethvert spørgsmål om anven­
delsen af denne forordning, som forelægges af 
formanden på dennes initiativ eller på anmodning af en 
medlemsstats repræsentant. 
Artikel 7 
Kommissionen vedtager efter høring af udvalget de 
nødvendige bestemmelser for anvendelsen af denne 
forordning. 
Kommissionens repræsentant forelægger udvalget et 
udkast til de foranstaltninger, der skal træffes. Udvalget 
afgiver en udtalelse om dette udkast inden for en frist, 
som formanden kan fastsætte under hensyntagen til de 
pågældende spørgsmåls hastende karakter, i givet fald 
ved afstemning. 
Udtalelsen optages i mødeprotokollen; derudover har 
hver medlemsstat ret til at anmode om, at dens holdning 
indføres i mødeprotokollen. 
Kommissionen tager størst muligt hensyn til udvalgets 
udtalelse. Den underretter udvalget om, hvorledes den 
har taget hensyn til dets udtalelse. 
Artikl 8 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Den anvendes fra den 1. januar 1993. 
Denne forordning er bindende i alle enkeltheder og 
gælder umiddelbart i hver medlemsstat.